नाली के गड्ढे में गिरकर लोग हो रहे घायल
गारंटी पीरियड में उखड़ी सड़़क, 4 साल से अधूरे पुल
पथरिया से दमोह तक एमपीआरडीसी द्वारा तीन साल पहले 50 करोड़ रुपए की लागत से बनाया गया सड़क मार्ग अब गारंटी पीरियड में ही उखड़ने लगा है। इस मार्ग पर बेलखेड़ी के पास सुनार नदी एवं खाैजाखेड़ी के पास कोपरा नदी पर 5 करोड़ रुपए की लागत से बनाए गए दोनों पुलों का काम भी चार साल से अधूरा पड़ा है। निर्माण एजेंसी द्वारा केवल पिलर खड़े कर निर्माण अधूरा छोड़ दिया गया है। जिससे वाहन चालकों को मजबूरी में कम ऊंचाई वाले पुराने जर्जर पुलों से होकर आवागमन करना पड़ रहा है। हैरानी की बात तो यह है कि पुराने दोनों पुल का निर्माण हुए 60 साल से अधिक का समय बीत चुका है जिससे इनकी निर्धारित आयु भी समाप्त हो गई है। साथ ही दोनों पुलों पर रैलिंग भी नहीं लगाई गई है। जिससे वाहन चालकों को हमेशा खतरा बना रहता है। यहां पर कभी भी बड़ा हादसा घटित हो सकता है।
गौरतलब है कि एमपीआरडीसी द्वारा जिस कंपनी को सड़क मार्ग का ठेका दिया गया था उस कंपनी को डिफाल्ट घोषित कर दिया गया है। तत्कालीन कलेक्टर स्वतंत्र कुमार सिंह ने इस कंपनी को सड़क पर लगने वाले टोल टैक्स वसूली पर भी प्रतिबंध लगा दिया था। प्रतिबंध के बाद कंपनी काम छोड़कर चली गई। तभी से करीब चार साल होने के बाद भी पुल का काम अधूरा पड़ा है। वहीं एमपीआरडीसी के अधिकारियों ने भी आज तक इस पुल का अधूरा काम पूर्ण कराने की ओर ध्यान नहीं दिया।
रात के समय बना रहता है खतरा: वाहन चालक सुरेश पटेल, राजकुमार रैकवार ने बताया कि पुराना पुल करीब 6 दशक से अधिक पुराना है। जिसकी ऊंचाई कम होने के कारण बारिश के समय बंद हो जाता है। रेलिंग न होने के कारण पुल पर ओवरटेक के दौरान खतरा बना रहता है। लेकिन इस ओर किसी का भी ध्यान नहीं जा रहा है। उन्होंने बताया कि सबसे ज्यादा खतरा रात के समय बना रहता है क्योंकि वाहनों की चकाचौंध के कारण पुल के आजू-बाजू का हिस्सा नजर नहीं आता है। जिससे पुल नदी में गिरने का खतरा बना रहता है। पिछले कई माह से पुल पर गड्ढे भी हो चुके हैं जिससे भारी वाहनों को पुल से निकालते समय डर लगता है।
तेंदूखेड़ा। सड़क किनारे बनी नाली के बाजू से खाली जगह में दुकानदारों को स्वयं ही मिट्टी डालना पड़ रही है।
सड़क निर्माण होने के बाद इस मार्ग से लोग चंद समय में ही दमोह से पथरिया पहुंच जाते हैं लेकिन सड़क की मरम्मत न होने के कारण इसमें जगह-जगह गड्ढे होने लगे हैं। जिससे लोगों को चिंता सताने लगी है कि कहीं यह मार्ग पहले जैसा गड्ढों में तब्दील न हो जाए। करीब 30 किमी के मार्ग पर दोनों पुलों के आसपास भी सड़क पर गड्ढे हो गए हैं। तो कहीं-कहीं सड़क धंस गई है। अंकुर जैन, हेमंत मिश्रा ने बताया कि दमोह-पथरिया मार्ग पर सड़क निर्माण तो हो गया लेकिन पुल चार साल से अधूरे पड़े हैं। जिससे हर बारिश के मौसम में आवागमन बंद हो जाता है, लेकिन इस ओर क्षेत्र के जनप्रतिनिधि और अधिकारी भी चुप्पी साधे बैठे हैं।
अधूरे पुल निर्माण के लिए चल रही प्रोसेस
यह बात यही है कि पथरिया-दमोह मार्ग पर अधूरे पड़े पुल का काम चार साल से अधूरा पड़ा है। जिस कंपनी ने सड़क बनाई थी उसने अपना काम बंद कर दिया है। पुल निर्माण के लिए अलग से प्राक्कलन बनाया गया था। हालांकि इन दोनों अधूरे पड़े पुलों के निर्माण के लिए प्रोसेस चल रही है। संभवत: इसी माह पुल बनाने की मंजूरी मिल जाएगी। - पवन अरोरा, प्रबंधक एमपीआरडीसी
सड़क पर होने लगे गड्ढे
पथरिया। दमोह-पथरिया मार्ग पर जगह-जगह गड्ढे होने लगे हैं।
पथरिया। दमोह-पथरिया मार्ग पर ग्राम खोजाखेड़ी के पास 4 साल से अधूरा पड़ा पुल। जिससे 60 साल पुराने जर्जर पुल से आवागमन हो रहा है।
hin_Deva bho_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva